  Майя Бывальцева Удмуртиын пӧсь кариськоз арня пумлы. Фейсбукын со сярысь ивортӥз элькун Гидрометцентрлэн пресс-секретарез Алла Шумихина. Солэн верамезъя, кылем шутэтскон нуналъёсы улосвылтӥ лымшор циклон ортчиз. 10-тӥ пӧсьтолэзе потон уе шунды пуксён палась ёросъёсын кужмо зоръёс вал. Нуназе куд-ог интыосын тӧл лымшор, лымшор но шунды пуксён вискысь секундскын 16 метрозь пельтӥз. «Матысь нуналъёсы элькунын шуныт но мускыт куазь луоз: уйёсы +11…+16 градус, нуназе +21…+26 градус луоз. Ӵемысьгес лымшор бере дырын-дырын ӧжытак зорылоз, куд-ог интыосын гудыръяса», — ивортӥз Шумихина. Солэн верамезъя, арня пумлы улосвылын температура ӝутскоз. Ортчем зоръёсын валче, элькунын тылпу потон кышкытлык 1-тӥ классозь лэзиськиз, но куд-ог интыосын 3-тӥ класс возиське. Тегъёс: Мерлык Гидрометцентр Удмуртия куазь гужем  